Document ID: 32009D0883

KOMISIJOS SPRENDIMAS
2009 m. lapkričio 26 d.
kuriuo patvirtinamos metinės ir daugiametės 2010 m. ir vėlesniems metams valstybių narių pateiktos tam tikrų gyvūnų ligų ir zoonozių likvidavimo, kontrolės ir stebėsenos programos ir nustatoma Bendrijos finansinė parama
(pranešta dokumentu Nr. C(2009) 9131)
(2009/883/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 27 straipsnio 5 dalį,
kadangi:
(1)
Sprendime 2009/470/EB nustatytos procedūros, reglamentuojančios Bendrijos finansinę paramą gyvūnų ligų ir zoonozių likvidavimo, kontrolės ir stebėsenos programoms vykdyti.
(2)
Be to, Sprendimo 2009/470/EB 27 straipsnio 1 dalyje nustatyta, kad siekiant atlyginti valstybių narių išlaidas, patirtas finansuojant to sprendimo priede išvardytas gyvūnų ligų ir zoonozių likvidavimo, kontrolės ir stebėsenos nacionalines programas, nustatoma Bendrijos finansinė priemonė.
(3)
2006 m. gruodžio 19 d. Tarybos sprendimu 2006/965/EB, iš dalies keičiančiu Sprendimą 90/424/EEB dėl išlaidų veterinarijos srityje (2), to sprendimo 24 straipsnis pakeistas įtraukiant naują nuostatą. Sprendime 2006/965/EB nustatyta, kad enzootinės galvijų leukozės ir Aujeskio ligos programos, kaip pereinamojo laikotarpio priemonės, toliau galėtų būti finansuojamos iki 2010 m. gruodžio 31 d.
(4)
2008 m. balandžio 25 d. Komisijos sprendime 2008/341/EB, nustatančiame tam tikrų gyvūnų ligų ir zoonozių likvidavimo, kontrolės ir stebėsenos nacionalinių programų Bendrijos kriterijus (3), nustatyta, kad norint patvirtinti valstybių narių pateiktas programas pagal Sprendimo 2009/470/EB 27 straipsnio 1 dalyje nustatytas priemones, jos turi atitikti Sprendimo 2008/341/EB priede išdėstytus kriterijus.
(5)
2001 m. gegužės 22 d. Europos Parlamento ir Tarybos reglamente (EB) Nr. 999/2001, nustatančiame tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (4), numatytos metinės valstybių narių galvijų, avių ir ožkų užkrečiamųjų spongiforminių encefalopatijų (USE) likvidavimo ir stebėsenos programos.
(6)
2005 m. gruodžio 20 d. Tarybos direktyvoje 2005/94/EB dėl paukščių gripo kontrolės Bendrijoje priemonių (5) taip pat numatyta vykdyti naminių ir laukinių paukščių stebėsenos programas siekiant, inter alia, remiantis reguliariai atnaujinamu pavojaus vertinimu, daugiau sužinoti apie laukinių paukščių keliamą pavojų jiems užsikrėtus kuriuo nors paukščių gripo virusu. Tos metinės programos ir jų finansavimas stebėsenos tikslais taip pat turėtų būti patvirtintos.
(7)
Kai kurios valstybės narės Komisijai pateikė metines gyvūnų ligų likvidavimo, kontrolės ir stebėsenos programas, zoonozės prevencijai skirtų patikrinimų programas ir metines tam tikrų užkrečiamųjų spongiforminių encefalopatijų likvidavimo ir stebėsenos programas, kurioms jos nori gauti Bendrijos finansinę paramą.
(8)
2008 m. ir 2009 m. Komisijos sprendimu 2007/782/EB (6) ir Komisijos sprendimu 2008/897/EB (7) patvirtintos kai kurios daugiametės valstybių narių pateiktos gyvūnų ligų likvidavimo, kontrolės ir stebėsenos programos. Su daugiamečių programų išlaidomis susiję įsipareigojimai buvo priimti pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (8) 76 straipsnio 3 dalį. Šių programų pirmasis biudžetinis įsipareigojimas priimtas patvirtinus programas. Kiekvieną tolesnį metinį įsipareigojimą Komisija priima atsižvelgdama į praėjusiųjų metų programos vykdymą ir remdamasi Sprendimo 2009/470/EB 27 straipsnio 5 dalyje nurodytu sprendimu skirti paramą.
(9)
Reglamentu (EB) Nr. 999/2001, iš dalies pakeistu Komisijos reglamentu (EB) Nr. 103/2009 (9), numatyta kad klasikine skrepi liga užsikrėtusios pieną gaminančios bandos atveju turėtų būti laikomasi griežtesnių reikalavimų.
(10)
2009 m. Kipras pateikė daugiametę skrepi ligos stebėsenos ir likvidavimo programą, pritaikytą prie naujausių Reglamento (EB) Nr. 999/2001 pakeitimų. Komisijos sprendimu 2009/560/EB (10) daugiametė skrepi ligos stebėsenos ir likvidavimo programa patvirtinta - išlaidos, skirtos darbuotojams samdyti šios programos užduotims vykdyti, ir skerdenų naikinimo išlaidos buvo įtrauktos į išlaidas, kurias galima padengti iš tai programai skirtos Bendrijos finansinės paramos. Todėl antriesiems ir paskutiniesiems daugiametės skrepi ligos stebėsenos ir likvidavimo programos metams Kipro pateikta programa turėtų būti patvirtinta ir numatyta tokio paties dydžio Bendrijos finansinė parama ir reikalavimus atitinkančios priemonės, kaip pirmiesiems metams.
(11)
Komisija įvertino valstybių narių pateiktas metines programas ir 2008 m. ir 2009 m. patvirtintų daugiamečių programų tolesnių (antrųjų arba trečiųjų) metų programas atsižvelgdama tiek į veterinarinius, tiek į finansinius klausimus. Nustatyta, kad šios programos atitinka tam tikrų Bendrijos veterinarijos teisės aktų nuostatas, visų pirma Sprendime 2008/341/EB nustatytus kriterijus.
(12)
Atsižvelgiant į metinių ir daugiamečių programų svarbą Bendrijai siekiant tam tikrų tikslų gyvūnų ir visuomenės sveikatos srityje ir į tai, kad visose valstybėse narėse privaloma taikyti USE ir paukščių gripo programas, reikėtų nustatyti atitinkamą procentinį Bendrijos finansinės paramos dydį, skirtą atitinkamų valstybių narių išlaidoms, patiriamoms įgyvendinant šiame sprendime nurodytas priemones, padengti ir kiekvienai programai skiriamą didžiausią sumą.
(13)
Siekiant geriau administruoti, veiksmingiau naudoti Bendrijos lėšas ir didinti skaidrumą, reikia taip pat nustatyti pagal kiekvieną programą, jei būtina, valstybėms narėms kompensuotinas vidutines išlaidas tokioms priemonėms kaip valstybėse narėse atlikti tyrimai, ir savininkų patirtai žalai paskerdus arba nužudžius gyvūnus atlyginti.
(14)
Pagal 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (11) gyvūnų ligų likvidavimo ir kontrolės programos yra finansuojamos iš Europos žemės ūkio garantijų fondo. Finansinės kontrolės tikslais turi būti taikomi to reglamento 9, 36 ir 37 straipsniai.
(15)
Bendrijos finansinė parama turėtų būti suteikta su sąlyga, kad buvo veiksmingai vykdomi numatyti veiksmai ir kad kompetentingos institucijos pateikia visą būtiną informaciją per šiame sprendime nustatytą laikotarpį.
(16)
Siekiant administracinio veiksmingumo, visos išlaidos, kurias Bendrijos prašoma iš dalies finansuoti, turi būti nurodytos eurais. Pagal Reglamentą (EB) Nr. 1290/2005 perskaičiavimo kursas išlaidoms, išreikštoms kita valiuta nei EUR, turėtų būti naujausias keitimo kursas, kurį Europos centrinis bankas nustatė iki to mėnesio, kurį pateikta atitinkamos valstybės narės paraiška, pirmos dienos.
(17)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
I SKYRIUS
METINĖS PROGRAMOS
1 straipsnis
Galvijų bruceliozė
1. Ispanijos, Italijos, Maltos, Kipro, Portugalijos ir Jungtinės Karalystės galvijų bruceliozės likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų laboratoriniams tyrimams atlikti, savininkų patirtai žalai pagal tas programas paskerdus gyvūnus atlyginti ir skiepams įsigyti, neviršijant:
a)
2 000 000 EUR Ispanijai;
b)
5 000 000 EUR Italijai;
c)
75 000 EUR Kiprui;
d)
15 000 EUR Maltai;
e)
2 500 000 EUR Portugalijai;
f)
2 700 000 EUR Jungtinei Karalystei.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
-
tyrimui rose bengal
-
0,2 EUR už tyrimą;
b)
-
SAT tyrimui
-
0,2 EUR už tyrimą;
c)
-
komplemento sujungimo tyrimui
-
0,4 EUR už tyrimą;
d)
-
ELISA tyrimui
-
1 EUR už tyrimą;
e)
-
už paskerstus gyvūnus
-
375 EUR už gyvūną.
2 straipsnis
Galvijų tuberkuliozė
1. Airijos, Ispanijos, Italijos, Portugalijos ir Jungtinės Karalystės galvijų tuberkuliozės likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų tuberkulino ir gama interferono tyrimams atlikti bei savininkų patirtai žalai pagal tas programas paskerdus gyvūnus atlyginti, neviršijant:
a)
12 000 000 EUR Airijai;
b)
7 500 000 EUR Ispanijai;
c)
4 000 000 EUR Italijai;
d)
1 000 000 EUR Portugalijai;
e)
10 000 000 EUR Jungtinei Karalystei.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
-
tuberkulino tyrimui
-
1,75 EUR už tyrimą;
b)
-
gama interferono tyrimui
-
5 EUR už tyrimą;
c)
-
už paskerstus gyvūnus
-
375 EUR už gyvūną.
3 straipsnis
Avių ir ožkų bruceliozė
1. Ispanijos, Italijos, Kipro ir Portugalijos pateiktos avių ir ožkų bruceliozės likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų skiepams įsigyti, laboratoriniams tyrimams atlikti bei savininkų patirtai žalai pagal tas programas paskerdus gyvūnus atlyginti, neviršijant:
a)
4 500 000 EUR Ispanijai;
b)
3 500 000 EUR Italijai;
c)
75 000 EUR Kiprui;
d)
1 100 000 EUR Portugalijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
-
tyrimui rose bengal
-
0,2 EUR už tyrimą;
b)
-
komplemento sujungimo tyrimui
-
0,4 EUR už tyrimą;
c)
-
už paskerstus gyvūnus
-
50 EUR už gyvūną.
4 straipsnis
Mėlynojo liežuvio liga endeminėse arba didelės rizikos zonose
1. Belgijos, Bulgarijos, Čekijos, Danijos, Vokietijos, Estijos, Airijos, Graikijos, Ispanijos, Prancūzijos, Italijos, Latvijos, Lietuvos, Liuksemburgo, Vengrijos, Maltos, Nyderlandų, Austrijos, Lenkijos, Portugalijos, Rumunijos, Slovėnijos, Slovakijos, Suomijos ir Švedijos pateiktos mėlynojo liežuvio ligos likvidavimo ir stebėsenos programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės pagal tas programas patiriamų išlaidų skiepijimui, virusologinei, serologinei ir entomologinei priežiūrai reikalingiems laboratoriniams tyrimams atlikti, gaudyklėms ir skiepams įsigyti, neviršijant:
a)
4 500 000 EUR Belgijai;
b)
6 000 EUR Bulgarijai;
c)
1 600 000 EUR Čekijai;
d)
50 000 EUR Danijai;
e)
16 800 000 EUR Vokietijai;
f)
130 000 EUR Estijai;
g)
80 000 EUR Airijai;
h)
70 000 EUR Graikijai;
i)
20 000 000 EUR Ispanijai;
j)
40 000 000 EUR Prancūzijai;
k)
2 700 000 EUR Italijai;
l)
310 000 EUR Latvijai;
m)
630 000 EUR Lietuvai;
n)
300 000 EUR Liuksemburgui;
o)
780 000 EUR Vengrijai;
p)
4 000 EUR Maltai;
q)
110 000 EUR Nyderlandams;
r)
1 000 000 EUR Austrijai;
s)
70 000 EUR Lenkijai;
t)
5 200 000 EUR Portugalijai;
u)
110 000 EUR Rumunijai;
v)
590 000 EUR Slovėnijai;
w)
50 000 EUR Slovakijai;
x)
490 000 EUR Suomijai;
y)
1 700 000 EUR Švedijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
ELISA tyrimui
-
2,5 EUR už tyrimą;
b)
PCR tyrimui
-
10 EUR už tyrimą;
c)
vienvalenčiams skiepams pirkti
-
0,3 EUR už dozę;
d)
dvivalenčiams skiepams pirkti
-
0,45 EUR už dozę;
e)
galvijams skiepyti - 1,50 EUR vienam paskiepytam galvijui, nepriklausomai nuo naudotų skiepų dozių skaičiaus ir tipų;
f)
avims ar ožkoms skiepyti - 0,75 EUR vienai paskiepytai aviai ar ožkai, nepriklausomai nuo naudotų skiepų dozių skaičiaus ir tipų.
5 straipsnis
Gallus gallus rūšies vištų (veislinių, dedeklių ir broilerių) pulkų ir kalakutų (Meleagris gallopavo) pulkų salmoneliozė (zoonozinė salmonelė)
1. Belgijos, Bulgarijos, Čekijos, Danijos, Estijos, Vokietijos, Airijos, Graikijos, Ispanijos, Prancūzijos, Italijos, Kipro, Latvijos, Lietuvos, Liuksemburgo, Vengrijos, Maltos, Nyderlandų, Austrijos, Lenkijos, Portugalijos, Rumunijos, Slovakijos, Slovėnijos ir Jungtinės Karalystės pateiktos Gallus gallus rūšies vištų (veislinių, dedeklių ir broilerių) pulkų ir kalakutų (Meleagris gallopavo) pulkų tam tikrų zoonozinių salmonelių kontrolės programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų bakteriologiniams ir serotipiniams tyrimams pagal oficialiąją mėginių ėmimo sistemą, bakteriologiniams tyrimams dezinfekcijos veiksmingumui patikrinti, tyrimams antimikrobinėms medžiagoms audiniuose aptikti arba inhibitoriniam poveikiui bakterijų dauginimuisi tuose audiniuose nustatyti, kai tiriami paukščiai iš dėl salmonelių patikrintų pulkų, skiepų dozėms pirkti ir savininkų patirtai žalai nužudžius Gallus gallus rūšies veislinių ir dedeklių vištų ir veislinių kalakutų (Meleagris gallopavo) paukščius ir sunaikinus kiaušinius, kaip nurodyta 3 dalyje, atlyginti neviršijant:
a)
2 000 000 EUR Belgijai;
b)
20 000 EUR Bulgarijai;
c)
2 500 000 EUR Čekijai;
d)
200 000 EUR Danijai;
e)
15 000 EUR Estijai;
f)
800 000 EUR Vokietijai;
g)
100 000 EUR Airijai;
h)
550 000 EUR Graikijai;
i)
2 500 000 EUR Ispanijai;
j)
3 500 000 EUR Prancūzijai;
k)
1 250 000 EUR Italijai;
l)
100 000 EUR Kiprui;
m)
420 000 EUR Latvijai;
n)
160 000 EUR Lietuvai;
o)
10 000 EUR Liuksemburgui;
p)
2 500 000 EUR Vengrijai;
q)
150 000 EUR Maltai;
r)
3 500 000 EUR Nyderlandams;
s)
960 000 EUR Austrijai;
t)
3 500 000 EUR Lenkijai;
u)
255 000 EUR Portugalijai;
v)
600 000 EUR Rumunijai;
w)
117 000 EUR Slovėnijai;
x)
730 000 EUR Slovakijai;
y)
52 000 EUR Jungtinei Karalystei.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
bakteriologiniam tyrimui (auginimui ir (arba) izoliavimui) - 5,0 EUR už tyrimą;
b)
įsigyjant skiepų nuo salmonelių dozę - 0,05 EUR už dozę;
c)
atitinkamų Salmonella spp. izoliatų serotipų nustatymui - 20 EUR už tyrimą;
d)
bakteriologiniams tyrimams paukštidžių dezinfekcijos veiksmingumui patikrinti išnaikinus salmonelėmis užkrėstus pulkus - 5,0 EUR už tyrimą;
e)
tyrimams antimikrobinėms medžiagoms audiniuose aptikti arba inhibitoriniam poveikiui bakterijų dauginimuisi tuose audiniuose nustatyti, kai tiriami paukščiai iš dėl salmonelių patikrintų pulkų - 5 EUR už tyrimą;
f)
žalai už nužudytą Gallus gallus rūšies tėvinį veislinį paukštį atlyginti - 4 EUR už paukštį;
g)
žalai už nužudytą Gallus gallus rūšies verslinę dedeklę atlyginti - 2,20 EUR už paukštį;
h)
žalai už nužudytą Meleagris gallopavo rūšies tėvinį veislinį kalakutą atlyginti - 12 EUR už paukštį;
i)
žalai už Gallus gallus rūšies tėvinio veislinio paukščio perinių kiaušinių sunaikinimą atlyginti - 0,20 EUR už sunaikintą perinį kiaušinį;
j)
žalai už Gallus gallus rūšies paukščio valgomųjų kiaušinių sunaikinimą atlyginti - 0,04 EUR už sunaikintą valgomąjį kiaušinį;
k)
žalai už Meleagris gallopavo rūšies tėvinio veislinio paukščio perinių kiaušinių sunaikinimą atlyginti - 0,40 EUR už sunaikintą perinį kiaušinį.
6 straipsnis
Klasikinis kiaulių maras ir afrikinis kiaulių maras
1. Kontrolės ir stebėsenos programos:
a)
Bulgarijos, Vokietijos, Prancūzijos, Liuksemburgo, Vengrijos, Rumunijos, Slovėnijos ir Slovakijos pateiktos programos dėl klasikinio kiaulių maro patvirtinamos 2010 m. sausio 1 d.-2010 m. gruodžio 31 d. laikotarpiui;
b)
Italijos pateikta programa dėl afrikinio kiaulių maro patvirtinama 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų virusologiniams, serologiniams naminių kiaulių ir laukinių šernų tyrimams atlikti, o pagal Bulgarijos, Vokietijos, Prancūzijos, Rumunijos ir Slovakijos pateiktas programas - 50 % skiepams bei masalui šernams skiepyti įsigyti bei platinti, neviršijant:
a)
240 000 EUR Bulgarijai;
b)
1 400 000 EUR Vokietijai;
c)
720 000 EUR Prancūzijai;
d)
110 000 EUR Italijai;
e)
25 000 EUR Liuksemburgui;
f)
300 000 EUR Vengrijai;
g)
1 200 000 EUR Rumunijai;
h)
30 000 EUR Slovėnijai;
i)
515 000 EUR Slovakijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija 2,5 EUR už ELISA tyrimą.
7 straipsnis
Kiaulių vezikulinė liga
1. Italijos pateikta kiaulių vezikulinės ligos likvidavimo programa patvirtinama 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % laboratorinių tyrimų išlaidų, neviršijant 450 000 EUR.
8 straipsnis
Naminių ir laukinių paukščių gripas
1. Belgijos, Bulgarijos, Čekijos, Danijos, Vokietijos, Estijos, Airijos, Graikijos, Ispanijos, Prancūzijos, Italijos, Kipro, Latvijos, Liuksemburgo, Vengrijos, Maltos, Nyderlandų, Austrijos, Lenkijos, Portugalijos, Rumunijos, Slovėnijos, Slovakijos, Suomijos, Švedijos ir Jungtinės Karalystės pateiktos naminių ir laukinių paukščių gripo tyrimų programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos valstybės narės patiriamų išlaidų laboratoriniams tyrimams atlikti ir bendrai laukinių paukščių mėginių tyrimo sumai kompensuoti, neviršijant:
a)
135 000 EUR Belgijai;
b)
50 000 EUR Bulgarijai;
c)
85 000 EUR Čekijai;
d)
200 000 EUR Danijai;
e)
350 000 EUR Vokietijai;
f)
10 000 EUR Estijai;
g)
110 000 EUR Airijai;
h)
70 000 EUR Graikijai;
i)
300 000 EUR Ispanijai;
j)
250 000 EUR Prancūzijai;
k)
650 000 EUR Italijai;
l)
20 000 EUR Kiprui;
m)
60 000 EUR Latvijai;
n)
10 000 EUR Liuksemburgui;
o)
300 000 EUR Vengrijai;
p)
10 000 EUR Maltai;
q)
350 000 EUR Nyderlandams;
r)
55 000 EUR Austrijai;
s)
100 000 EUR Lenkijai;
t)
200 000 EUR Portugalijai;
u)
400 000 EUR Rumunijai;
v)
40 000 EUR Slovėnijai;
w)
35 000 EUR Slovakijai;
x)
35 000 EUR Suomijai;
y)
200 000 EUR Švedijai;
z)
300 000 EUR Jungtinei Karalystei.
3. Valstybių narių išlaidų, patiriamų atliekant programose numatytus tyrimus ir (arba) imant mėginius, didžiausios kompensuotinos sumos vidutiniškai neviršija:
a)
-
ELISA tyrimui
-
2 EUR už tyrimą;
b)
-
imunodifuzijos agaro gelyje tyrimui
-
1,2 EUR už tyrimą;
c)
-
HI tyrimui dėl H5/H7
-
12 EUR už tyrimą;
d)
-
viruso izoliavimo tyrimui
-
40 EUR už tyrimą;
e)
-
PCR tyrimui
-
20 EUR už tyrimą;
f)
-
laukinių paukščių mėginiams imti
-
20 EUR už mėginį.
9 straipsnis
Užkrečiamosios spongiforminės encefalopatijos (USE), galvijų spongiforminė encefalopatija (GSE) ir skrepi liga
1. Belgijos, Bulgarijos, Čekijos, Danijos, Vokietijos, Estijos, Airijos, Graikijos, Ispanijos, Prancūzijos, Italijos, Kipro, Latvijos, Lietuvos, Liuksemburgo, Vengrijos, Maltos, Nyderlandų, Austrijos, Lenkijos, Portugalijos, Rumunijos, Slovėnijos, Slovakijos, Suomijos, Švedijos ir Jungtinės Karalystės pateiktos užkrečiamųjų spongiforminių encefalopatijų (USE) stebėsenos ir galvijų spongiforminės encefalopatijos (GSE) bei skrepi ligos likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 100 % kiekvienos 1 dalyje nurodytos valstybės narės patiriamų išlaidų atliekant greituosius tyrimus, kaip nurodyta Reglamento (EB) Nr. 999/2001 III priedo A skyriaus I ir II dalių 1-5 punktuose ir to reglamento VII priede, patvirtinamuosius tyrimus ir pirminius molekulinius atskiriamuosius tyrimus, kaip nurodyta Reglamento (EB) Nr. 999/2001 X priedo C skyriaus 3.2 dalies c punkto i papunktyje, 50 % kiekvienos valstybės narės patiriamų išlaidų savininkų patiriamai žalai už pagal GSE ir skrepi ligos likvidavimo programas nužudytus ir sunaikintus gyvūnus atlyginti ir 50 % išlaidų - genotipui nustatyti skirtų mėginių tyrimams atlikti, neviršijant:
a)
1 670 000 EUR Belgijai;
b)
720 000 EUR Bulgarijai;
c)
900 000 EUR Čekijai;
d)
1 000 000 EUR Danijai;
e)
7 810 000 EUR Vokietijai;
f)
200 000 EUR Estijai;
g)
3 570 000 EUR Airijai;
h)
2 000 000 EUR Graikijai;
i)
5 300 000 EUR Ispanijai;
j)
12 500 000 EUR Prancūzijai;
k)
6 000 000 EUR Italijai;
l)
50 000 EUR Kiprui;
m)
240 000 EUR Latvijai;
n)
460 000 EUR Lietuvai;
o)
75 000 EUR Liuksemburgui;
p)
1 150 000 EUR Vengrijai;
q)
20 000 EUR Maltai;
r)
2 500 000 EUR Nyderlandams;
s)
1 010 000 EUR Austrijai;
t)
3 100 000 EUR Lenkijai;
u)
1 350 000 EUR Portugalijai;
v)
1 000 000 EUR Rumunijai;
w)
180 000 EUR Slovėnijai;
x)
650 000 EUR Slovakijai;
y)
410 000 EUR Suomijai;
z)
650 000 EUR Švedijai;
za)
4 700 000 EUR Jungtinei Karalystei.
3. Bendrijos parama skiriama pagal 1 dalyje nurodytas programas atliekamiems tyrimams finansuoti ir išlaidoms už nužudytus ir sunaikintus gyvūnus atlyginti, vidutiniškai neviršijant didžiausių nustatytų sumų:
a)
-
galvijų tyrimams
-
5 EUR už tyrimą;
b)
-
avių ir ožkų tyrimams
-
30 EUR už tyrimą;
c)
-
patvirtinamiesiems tyrimams ir pirminiams molekuliniams atskiriamiesiems tyrimams
-
175 EUR už tyrimą;
d)
-
už genotipo nustatymo tyrimą
-
10 EUR;
e)
-
už nužudytą galviją
-
500 EUR;
f)
-
už nužudytą avį arba ožką
-
70 EUR.
10 straipsnis
Pasiutligė
1. Bulgarijos, Vengrijos, Lenkijos, Rumunijos ir Slovakijos pateiktos pasiutligės likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų laboratoriniams tyrimams pasiutligės antigenams arba antikūniams aptikti, pasiutligės virusui apibūdinti, biologiniams žymenims nustatyti ir masalui su skiepais titruoti, ir, vykdant programas, skiepams bei masalui gyvūnams įsigyti bei platinti, neviršijant:
a)
820 000 EUR Bulgarijai;
b)
880 000 EUR Vengrijai;
c)
4 100 000 EUR Lenkijai;
d)
1 800 000 EUR Rumunijai;
e)
370 000 EUR Slovakijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
-
ELISA tyrimui
-
8 EUR už tyrimą;
b)
-
tyrimui tetraciklinui kauluose aptikti
-
8 EUR už tyrimą;
c)
-
fluorescuojančių antikūnų tyrimui (FAT)
-
12 EUR už tyrimą.
11 straipsnis
Enzootinė galvijų leukozė
1. Estijos, Lietuvos, Maltos ir Lenkijos pateiktos enzootinės galvijų leukozės likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų laboratoriniams tyrimams atlikti bei savininkų patirtai žalai pagal tas programas paskerdus gyvūnus atlyginti, neviršijant:
a)
20 000 EUR Estijai;
b)
20 000 EUR Lietuvai;
c)
500 000 EUR Maltai;
d)
1 400 000 EUR Lenkijai.
3. Valstybių narių išlaidų, patiriamų įgyvendinant 1 dalyje nurodytą programą, didžiausios kompensuotinos sumos vidutiniškai neviršija:
a)
-
ELISA tyrimui
-
0,5 EUR už tyrimą;
b)
-
imunodifuzijos agaro gelyje tyrimui
-
0,5 EUR už tyrimą;
c)
-
už paskerstą gyvūną
-
375 EUR už gyvūną.
12 straipsnis
Aujeskio liga
1. Bulgarijos, Ispanijos, Vengrijos ir Lenkijos pateiktos Aujeskio ligos likvidavimo programos patvirtinamos 2010 m. sausio 1 d.-2010 m. gruodžio 31 d. laikotarpiui.
2. Pagal 1 dalyje nurodytas programas iš Bendrijos lėšų kompensuojama 50 % atitinkamos valstybės narės patiriamų išlaidų laboratoriniams tyrimams atlikti, neviršijant:
a)
25 000 EUR Bulgarijai;
b)
122 000 EUR Vengrijai;
c)
3 764 000 EUR Lenkijai;
d)
870 000 EUR Ispanijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija 1 EUR už ELISA tyrimą.
II SKYRIUS
DAUGIAMETĖS PROGRAMOS
13 straipsnis
Pasiutligė
1. Lietuvos ir Austrijos pateiktos daugiametės pasiutligės likvidavimo programos patvirtinamos 2010 m. sausio 1 d.-2012 m. gruodžio 31 d. laikotarpiui.
2. Estijos, Latvijos, Slovėnijos ir Suomijos pateiktų daugiamečių pasiutligės likvidavimo programų trečiųjų metų programos patvirtinamos 2010 m. sausio 1 d.-2010 m. gruodžio 31 d. laikotarpiui.
3. Iš Bendrijos lėšų kompensuojama 50 % kiekvienos 1 dalyje nurodytos valstybės narės pagal programas patiriamų išlaidų laboratoriniams tyrimams pasiutligės antigenams arba antikūniams aptikti, pasiutligės virusui apibūdinti, biologiniams žymenims nustatyti, amžiui nustatyti bei masalui su skiepais titruoti, ir skiepams bei masalui įsigyti bei platinti, neviršijant:
a)
950 000 EUR Estijai;
b)
1 130 000 EUR Latvijai;
c)
1 000 000 EUR Lietuvai;
d)
110 000 EUR Austrijai;
e)
550 000 EUR Slovėnijai;
f)
100 000 EUR Suomijai.
4. Atitinkamų valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
-
ELISA tyrimui
-
8 EUR už tyrimą;
b)
-
tyrimui tetraciklinui kauluose aptikti
-
8 EUR už tyrimą;
c)
-
fluorescuojančių antikūnų tyrimui (FAT)
-
12 EUR už tyrimą.
5. Sumos, kurios bus skiriamos vėlesniais metais, nustatomos atsižvelgiant į programos vykdymą 2010 m.
14 straipsnis
Aujeskio liga
1. Belgijos pateikta daugiametės Aujeskio ligos likvidavimo programos trečiųjų metų programa patvirtinama 2010 m. sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % Belgijos patiriamų išlaidų laboratoriniams tyrimams atlikti, neviršijant 262 000 EUR.
3. Belgijos išlaidų, patiriamų įgyvendinant 1 dalyje nurodytą programą, didžiausios kompensuotinos sumos vidutiniškai neviršija 1 EUR už ELISA tyrimą.
15 straipsnis
Enzootinė galvijų leukozė
1. Italijos, Latvijos ir Portugalijos pateiktų daugiamečių enzootinės galvijų leukozės likvidavimo programų antrųjų metų programos patvirtinamos 2010 m sausio 1 d.-2010 m. gruodžio 31 d. laikotarpiui.
2. Iš Bendrijos lėšų kompensuojama 50 % kiekvienos 1 dalyje nurodytos valstybės narės patiriamų išlaidų laboratoriniams tyrimams atlikti bei savininkų patirtai žalai pagal tas programas paskerdus gyvūnus atlyginti, neviršijant:
a)
800 000 EUR Italijai;
b)
55 000 EUR Latvijai;
c)
750 000 EUR Portugalijai.
3. Valstybių narių išlaidų, patiriamų įgyvendinant 1 dalyje nurodytas programas, didžiausios kompensuotinos sumos vidutiniškai neviršija:
a)
-
ELISA tyrimui
-
0,5 EUR už tyrimą;
b)
-
imunodifuzijos agaro gelyje tyrimui
-
0,5 EUR už tyrimą;
c)
-
už paskerstus gyvūnus
-
375 EUR už gyvūną.
16 straipsnis
Skrepi liga
1. 2009 m. kovo 18 d. Kipro pateiktos daugiametės skrepi ligos stebėsenos ir likvidavimo programos antrųjų metų programa patvirtinama 2010 m. sausio 1 d.-2010 m. gruodžio 31 d. laikotarpiui.
2. Bendrijos finansinė parama turi neviršyti 8 200 000 EUR ir sudaro:
a)
100 % Kipro patiriamų išlaidų Reglamento (EB) Nr. 999/2001 III priedo A skyriaus I ir II dalių 1-5 punktuose ir to reglamento VII priede nurodytiems greitiesiems tyrimams ir Reglamento (EB) Nr. 999/2001 X priedo C skyriaus 3.2 dalies c punkto i papunktyje nurodytiems pirminiams molekuliniams atskiriamiesiems tyrimams atlikti;
b)
75 % Kipro patirtų išlaidų savininkų patirtai žalai už pagal skrepi ligos stebėsenos ir likvidavimo programą nužudytus ir sunaikintus gyvūnus atlyginti;
c)
50 % išlaidų:
i)
genotipui nustatyti skirtų mėginių tyrimams atlikti;
ii)
preparatams, skirtiems gyvūnų eutanazijai, pirkti;
iii)
darbuotojams šios programos užduotims vykdyti samdyti;
iv)
skerdenų naikinimui.
3. Kipro išlaidų, patiriamų įgyvendinant 1 dalyje nurodytas programas, didžiausia kompensuotina suma vidutiniškai neviršija:
a)
-
avių ir ožkų tyrimams
-
30 EUR už tyrimą;
b)
-
pirminiams molekuliniams atskiriamiesiems tyrimams
-
175 EUR už tyrimą;
c)
-
genotipo nustatymo tyrimams
-
10 EUR už tyrimą;
d)
-
už nužudytą avį arba ožką
-
100 EUR už gyvūną.
III SKYRIUS
BENDROSIOS IR BAIGIAMOSIOS NUOSTATOS
17 straipsnis
Gyvūnų, kurie turi būti nužudyti arba paskersti, ir sunaikintinų produktų savininkams per 90 dienų nuo gyvūno paskerdimo ar nužudymo arba produktų sunaikinimo arba gavus užpildytą savininko prašymą suteikiama jų vertės kompensacija.
Jei kompensacija mokama praėjus 90 dienų laikotarpiui, taikomos Komisijos reglamento (EB) Nr. 883/2006 (12) 9 straipsnio 1, 2 ir 3 dalys.
18 straipsnis
1. Valstybių narių pateiktos išlaidos, kurias Bendrijos prašoma iš dalies finansuoti, nurodomos EUR ir į jas neįtraukiamas pridėtinės vertės mokestis ir kiti mokesčiai.
2. Jei valstybės narės išlaidos yra nurodytos kita valiuta nei EUR, atitinkama valstybė narė ją konvertuoja į EUR taikydama naujausią keitimo kursą, kurį Europos centrinis bankas nustatė iki to mėnesio, kurį valstybė narė pateikė prašymą, pirmos dienos.
19 straipsnis
1. Bendrijos parama 1-16 straipsniuose nurodytų programų įgyvendinimui finansuoti skiriama, jei atitinkama valstybė narė:
a)
įgyvendina programas pagal atitinkamas Bendrijos teisės nuostatas, įskaitant taisykles dėl konkurencijos ir viešųjų sutarčių sudarymo;
b)
ne vėliau kaip iki 2010 m. sausio 1 d. priima įstatymus ir kitus teisės aktus, reikalingus 1-16 straipsniuose nurodytoms programoms įgyvendinti;
c)
ne vėliau kaip iki 2010 m. liepos 31 d. pateikia Komisijai 1-16 straipsniuose nurodytų programų tarpines technines ir finansines ataskaitas, kaip numatyta Sprendimo 2009/470/EB 27 straipsnio 7 dalies a punkte;
d)
jei vykdo 8 straipsnyje nurodytas programas, naudodamosi Komisijos internetine sistema kas tris mėnesius praneša Komisijai apie teigiamus ir neigiamus tyrimų rezultatus, gautus vykdant naminių ir laukinių paukščių stebėseną; tie rezultatai turi būti pateikti per keturias savaites nuo paskutinio į ataskaitą įtraukto mėnesio pabaigos;
e)
jei vykdo 1-16 straipsniuose nurodytas programas, iki 2011 m. balandžio 30 d. pagal Sprendimo 2009/470/EB 27 straipsnio 7 dalies b punktą pateikia Komisijai galutinę techninio programos įgyvendinimo ataskaitą ir prideda patirtas išlaidas patvirtinančius dokumentus bei nurodo 2010 m. sausio 1 d.-2010 m. gruodžio 31 d. laikotarpiu pasiektus rezultatus;
f)
veiksmingai įgyvendina 1-16 straipsniuose nurodytas programas;
g)
jei vykdo 1-16 straipsniuose nurodytas programas, nepateikia jokių paraiškų kitai šioms priemonėms skirtai Bendrijos paramai gauti ir nebūna pateikusi tokių paraiškų anksčiau.
2. Jeigu valstybė narė nesilaiko 1 dalyje nurodytų reikalavimų, Komisija, atsižvelgdama į pažeidimo pobūdį ir sunkumą bei į Bendrijai padarytus finansinius nuostolius, atitinkamai sumažina Bendrijos finansinę paramą.
20 straipsnis
Šis sprendimas taikomas nuo 2010 m. sausio 1 d.
21 straipsnis
Šis sprendimas skirtas valstybėms narėms.
Priimta Briuselyje 2009 m. lapkričio 26 d.

Labels: 4
0
6
18
15